උදරයේ සැත්කමකට භාජන කෙරුණු ශුද්ධෝත්තම ෆ්‍රැන්සිස් පාප්තුමන් ඔහු ප්‍රතිකාර ලබන රෝමයේ ජිමෙලි ශික්ෂණ රෝහලේ සඳලු තලයේ සිට ඉරිදා යාඥා මෙහෙය පැවැත්වීය. 84 හැවිරිදි පාප්තුමන් උදරයේ සැත්කමට භාජන කෙරුණේ මීට සතියකට පෙර පසුගිය 4 වැනිදාය. පාප්තුමන්ගේ මහ බඩවැලේ අග සිහින් වීමක් හේතුවෙන් සැත්කම සිදු කෙරුණි. පාප්තුමන් උදරයේ ආබාධයකින් පෙළෙන්නේ 2014 වසරේ සිටය. සාමාන්‍ය නිර්වින්දන තත්ත්වයක් යටතේ සැත්කම සිදු කෙරුණු බවත් ඊට පැය කීපයක් ගතවුණු බවත් වතිකානය එම අවස්ථාවේදී නිවේදනයක් නිකුත් කරමින් කියා සිටියේය. සැත්කමින් පසු පාප්තුමන් වෛද්‍ය අධීක්ෂණය යටතේ දින කීපයක් රෝහලේ සිටිනු ඇති බව වතිකානය නිවේදනය කළේ පසුගිය 5 වැනිදාය.
පාප්තුමන් උදරයේ ආබාධයෙන් පෙලෙන්නේ කුමන වසරේ සිටද?
2014